EFF-lid glo deur polisie geskietJulius Malema, leier van die Ekonomiese Vryheidsvegters (EFF) Foto: enca.com Die lid was glo deel van ŉ optog deur die party in protes teen die xenofobiese geweld in die gebied wat oor die naweek ŉ Mosambieker, Emmanuel Sithole, se lewe geëis het. EFF-lede, geklee in partydrag en rooi barette, het glo op en af in die straat gestap terwyl hulle anti-xenofobiese boodskappe geskree en plakkate opgehou het. Een van die lede is na bewering deur die polisie geskiet, maar dit is nie duidelik wat tot die skietery gelei het nie. “Jy probeer ŉ optog van hier af na die vrouekoshuis daar oorkant hou en die polisie wil jou net doodmaak. Ons vegter is geskiet terwyl hy saam met ander ŉ belangrike boodskap probeer uitstuur het,” het EFF-leier, Julius Malema, aan ondersteuners gesê. Hy het ook gesê dat die party mense loof wat vir menseregte veg. Sithole (35), ŉ straatverkoper, is die naweek in ŉ straat in Alexandra aangeval en met ŉ mes doodgesteek.